**Ministru kabineta noteikumu „Grozījumi Ministru kabineta 2004.gada 21.jūnija noteikumos Nr.551 „Pārkāpumu uzskaites punktu sistēmas piemērošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 43.1 panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Ņemot vērā izmaiņas Latvijas Administratīvo pārkāpumu kodeksā, nepieciešams veikt grozījumus Ministru kabineta noteikumos Nr. 551 “Pārkāpumu uzskaites punktu sistēmas piemērošanas noteikumi” (turpmāk-Noteikumi),precizējot administratīvos pārkāpumus, par kuriem tiek reģistrēti pārkāpumu uzskaites punkti, kā arī pārskatīt reģistrējamo uzskaites punktu skaitu. Attiecīgi Noteikumu 1.pielikumā ir norādīti tikai pārkāpumi par kuriem tiek reģistrēti uzskaites punkti, kā arī izslēgts pārkāpumu apraksts, piesaistot tos Latvijas Administratīvo pārkāpumu kodeksā noteiktajam traktējumam. Līdz ar to, veicot redakcionālas izmaiņas Latvijas Administratīvo pārkāpumu kodeksā arī nākotnē, nebūs nepieciešams atkārtoti veikt grozījumus Noteikumu 1.pielikumā. Vienlaikus ir veikti grozījumi pārkāpumu uzskaites punktu reģistrēšanas un dzēšanas kārtībā, precizējot esošo sistēmu. Attiecīgi ir noteikts vienots uzskaites punktu reģistrēšanas laiks, kas sevī iekļauj lēmuma par piemēroto administratīvo sodu apstrīdēšanas laiku, paziņošanas laiku, kā arī pasta darbības laiku, ja sūdzības par lēmuma par piemēroto administratīvo sodu tiek sūtītas izmantojot pasta pakalpojumus. Vienlaikus ir noteikta kārtība uzskaites punktu dzēšanai gadījumos, ja lēmuma izpilde saistībā ar piemēroto administratīvo sodu, par kuru reģistrēti uzskaites punkti, tiek apturēta. Noteikumu projektā ir precizēta transportlīdzekļa vadītājam paziņojumu nosūtīšanas kārtība, to aprakstot noteikumu 4.nodaļā “Informācijas apmaiņas kārtība”, uzlabojot pašreizējo situāciju, ka paziņojumu nosūtīšana ir minēta arī atsevišķos Noteikumu punktos. Vienlaikus grozījumu noteikumos transportlīdzekļu vadītājiem, ja iegūto uzskaites punktu skaits ir sasniedzis četrus, ir paredzēta iespēja brīvprātīgi samazināt reģistrēto punktu skaitu, ne tikai apmeklējot apmācības kursus, bet arī braukšanas uzvedības korekcijas grupu nodarbības.Tāpat arī Noteikumu grozījumi paredz atcelt transportlīdzekļa vadītājam piemērotā transportlīdzekļu vadīšanas tiesību izmantošanas aizlieguma termiņa pagarināšanu gadījumos, ja vadītājs noteiktajā laika periodā nav nodevis savu nederīgo apliecību, paredzot pagarinājumu tikai gadījumos, ja vadītājs piemērotā aizlieguma laikā vada transportlīdzekli.Noteikumos arī ir iekļauti grozījumi saistībā ar prasībām juridiskajām personām, kas iesniedz pieteikumus apmācības kursu drošas transportlīdzekļa vadīšanas jautājumos vai braukšanas uzvedības korekcijas grupu nodarbību vadīšanai, paredzot gadījumus, kad pieteikums netiek izskatīts.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi transportlīdzekļu vadītāji. 2018.gadā Latvijā ir gandrīz 855 000 personu, kurām ir derīga vadītāja apliecība. |
| 2. | Tiesiskā regulējuma ietekme uz tautsaimniecību un administratīvo slogu | Projekta mērķis ir uzlabot ceļu satiksmes drošību, pozitīvi ietekmējot tautsaimniecību. Sabiedrības grupām un institūcijām projekta tiesiskais regulējums administratīvo slogu, kā arī veicamās darbības nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2018.gada 23.novembrī http://www.sam.gov.lv/satmin/content/?cat=553 |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrības „Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minētās institūcijas līdzšinējo funkciju ietvaros. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš

A.Zingers 67025726

alvis.zingers@csdd.gov.lv